**२०73 साल वैशाख 3० गते बिहिबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्‍को कार्यालय– राष्ट्रिय सूचना तथा संचार प्रविधि परिषद्को गठन¸ कार्यक्षेत्र¸ बैठक कार्यविधि लगायतको बिषय स्वीकृत गर्ने ।  |
|  | प्रधानमन्त्री तथा मन्त्रिपरिषद्‍को कार्यालय– राष्ट्रिय योजना आयोगका उपाध्यक्ष र सदस्यहरूलाई साविकमा उपलब्ध भइआएको टेलिफोन सुविधा (Landline) को सट्टा सञ्चार सुविधा (मोवाइल खर्च) वापत उपाध्यक्षलाई मासिक तीन हजार रुपैयाँ र सदस्यहरूलाई मासिक दुई हजार पाँच सय रुपैयाँ तथा अन्य सुविधा साविक बमोजिम उपलब्ध गराउने । |
|  | प्रधानमन्त्री तथा मन्त्रिपरिषद्‍को कार्यालय– 1. सम्बन्धित मन्त्रालयले प्रचलित ऐन तथा नियम बमोजिम नेपाल सरकार¸ मन्त्रिपरिषद्‌बाट स्वीकृत हुनुपर्ने निर्देशिका तथा कार्यविधि मात्र स्वीकृतिका लागि मन्त्रिपरिषद् समक्ष प्रस्ताव पेश गर्ने ।
2. खण्ड (क) बमोजिमका निर्देशिका तथा कार्यविधिको मस्यौदाका सम्बन्धमा कानून, न्याय तथा संसदीय मामिला मन्त्रालयको सहमति लिने।
3. नेपाल सरकार¸ मन्त्रिपरिषद्‌बाट निर्देशका तथा कार्यविधि स्वीकृत भएपछि त्यस्तो निर्देशिका तथा कार्यविधि सम्बन्धित मन्त्रालयले सर्वसाधारणको जानकारीका लागि आफ्नो Website मा राख्ने ।
 |
|  | प्रधानमन्त्री तथा मन्त्रिपरिषद्‍को कार्यालय– संवैधानिक निकायका पदाधिकारीहरुको पारिश्रमिक, सेवाको शर्त र सुविधासम्बन्धी विधेयक तर्जुमा गर्न सैद्धान्तिक स्वीकृति दिने ।  |
|  | प्रधानमन्त्री तथा मन्त्रिपरिषद्‍को कार्यालय– राष्ट्रपति तथा उपराष्ट्रपतिको पारिश्रमिक तथा अन्य सुविधा सम्बन्धी विधेयक तर्जुमा गर्न सैद्धान्तिक स्वीकृति दिने ।  |
|  | अर्थ मन्त्रालय– श्री कृष्णनाथ खनाललाई बेरुजु फर्छ्यौट मूल्याङ्कन र अनुगमन समितिको सदस्य सचिवमा दुई वर्षको लागि मनोनयन गर्ने । |
|  | ऊर्जा मन्त्रालय– संयुक्त राज्य अमेरिकामा हुने दिगो जलस्रोत व्यवस्थापन विषयक अध्ययन भ्रमणमा ऊर्जा मन्त्रालयका सचिव श्री सुमन प्रसाद शर्मालाई सहभागी हुन स्वीकृति दिने । |
|  | कानुन, न्याय तथा संसदीय मामिला मन्त्रालय – न्याय प्रशासन सम्बन्धी कानूनलाई संशोधन र एकीकरण गर्न बनेको विधेयक व्यवस्थापिका-संसदमा पेश गर्न स्वीकृति प्रदान गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | गृह मन्त्रालय– फिलिपिन्सको राष्ट्रिय निर्वाचन पर्यवेक्षण गर्न जानको लागि माननीय कार्यवाहक प्रमुख निर्वाचन आयुक्त डा. अयोधीप्रसाद यादबको मिति 2073/1/24 गते देखी 2073/1/29 सम्मको (दिन ६) भ्रमण समर्थन गर्ने ।  |
|  | गृह मन्त्रालय– मधेश आन्दोलनको समयमा सुरक्षा कारवाहीमा प्रहरीको गोली लागी घाइते भएका सर्लाही जिल्ला वेल्ही- ८ का विक्रम यादवको उपचारमा लागेको खर्च जम्मा रु.5,88,544।- उपलब्ध गराउने।  |
|  | गृह मन्त्रालय– प्रहरी अतिरिक्त महानिरीक्षक सुरेन्द्रबहादुर शाहलार्इ" IADLEST " Conference मा सहभागी हुन स्वीकृति दिने ।  |
|  | परराष्ट्र मन्त्रालय– सम्माननीय प्रधानमन्त्रीज्यूबाट सम्पन्न मित्रराष्ट्र भारतको राजकीय भ्रमण तथा मित्रराष्ट्र चीनको औपचारिक भ्रमणका अवसरमा भएका सम्झौता/समझदारी तथा सहमतिका विषयहरुलाई प्रभावकारी रुपमा कार्यान्वयनमा लैजान अनुगमन समितिहरु गठन गर्ने ।  |
|  | परराष्ट्र मन्त्रालय– संयुक्त राज्य अमेरिकाको न्यूयोर्कमा ECOSOC अन्तर्गत आयोजना हुने High Level Political Forum (HLPF) को बैठकमा परराष्ट्र मन्त्रालयका सचिवले भाग लिने ।  |
|  | परराष्ट्र मन्त्रालय – कार्य सम्पादनमा आधारित प्रोत्साहन प्रणाली लागू गर्ने विषयको प्रस्ताव कार्यालय समय भित्रको कार्यबोझ र थप कामको लागि सूचकका आधारमा 25 प्रतिशत र कार्यालय समय बाहिरको थप समयमा गरेका कामका लागि 25 प्रतिशत भारको आधारमा पचास प्रतिशतमा नबढ्ने गरी मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने ।  |
|  | पशुपंक्षी विकास मन्त्रालय–विश्व पशु स्वास्थ्य संगठनको आयोजनामा पेरिसमा हुने सो संगठनको ८४औं महासभामा नेपाली प्रतिनिधि मण्डलको नेतृत्व गरी माननीय पशुपन्छी विकास राज्यमन्त्री नरदेवी पुन मगरलार्इ प्रतिनिधि मण्डलको नेतृत्व गरी सहभागी हुन स्वीकृति दिने।  |
|  | महिला, बालबालिका तथा समाज कल्याण मन्त्रालय– राष्ट्रिय महिला आयोग सम्बन्धी विधेयक तर्जुमा गर्ने सैद्धान्तिक स्वीकृति दिने ।  |
|  | युवा तथा खेलकुद मन्त्रालय– नेपाली युवा प्रतिनिधिमण्डलको नेतृत्व गरी चीन भ्रमणमा जान मा. युवा तथा खेलकुद मन्त्रीलाई स्वीकृति दिने । |
|  | रक्षा मन्त्रालय– UNSMIL मिशन Libya मा नेपाली सेनाको Guard Unit तैनाथ गराउने ।  |
|  | रक्षा मन्त्रालय– सहायक रथी रामकृष्ण अधिकारी लगायतको पदावधि थप गर्ने ।  |
|  | रक्षा मन्त्रालय– महा सेनानीहरु ताराध्वज पाण्डे लगायतको पदोन्नति गरी पदस्थापन गर्ने ।  |
|  | रक्षा मन्त्रालय– राष्ट्रिय सुरक्षा परिषद्को काम, कर्तव्य र अधिकार तथा कार्यविधि सम्वन्धमा व्यवस्था गर्न बनेको विधेयक व्यवस्थापिका संसदमा पेश गर्न स्वीकृति प्रदान गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | रक्षा मन्त्रालय– राष्ट्रिय सुरक्षा नीति, २०७३ स्वीकृत गर्ने ।  |
|  | वन तथा भू-संरक्षण मन्त्रालय– बागमती सिंचाइ आयोजनाको पश्चिम मूलनहरमा Silt Ejector निर्माण गर्नका लागि नहरक्षेत्रमा रहेका रुखविरुवाहरु हटाउन स्वीकृति दिने ।  |
|  | वन तथा भू-संरक्षण मन्त्रालय– माथिल्लो मादी जलविद्युत आयोजनाको १३२ के.भी. विद्युत प्रसारणलाईन आयोजना निर्माण तथा संचालनका लागि वनक्षेत्रको जग्गा प्रयोग गर्न र रुखविरुवाहरु हटाउन स्वीकृति दिने।  |
|  | वन तथा भू-संरक्षण मन्त्रालय– चितवन राष्ट्रिय निकुञ्जको सिमाना हेरफेर गरी निकुञ्ज र यसको मध्यवर्ती क्षेत्रको नयाँ क्षेत्रफल कायम गर्ने विषयको प्रस्ताव मन्त्रिपरिषद्, सामाजिक समितिमा छलफल गरी पेश गर्ने।  |
|  | शिक्षा मन्त्रालय– दाङ जिल्ला स्थित श्री सिद्धरत्न नाथ उच्च माध्यमिक विद्यालयको नाममा दर्ता श्रेष्ता कायम भएको कूल ८२-६-९ विगहा क्षेत्रफल जग्गा मध्येको दाङ जिल्ला नारायणपुर गाउँ विकास समिति वडा नम्बर ५(क) कित्ता नम्बर १ को क्षेत्रफल जग्गा १३-५-५ को पश्चिम दक्षिण तर्फबाट कित्ताकाट गरी ३-०-० विगहा जग्गा श्री सिद्धरत्ननाथ क्याम्पसको नाममा दर्ता गरी हक हस्तान्तरण गर्न स्वीकृति दिने ।  |
|  | सहकारी तथा गरिबी निवारण मन्त्रालय– राष्ट्रिय सहकारी विकास बोर्डका सह-अध्यक्ष श्री सरोज कुमार शर्मालाई पदबाट हटाई श्री बोमबहादुर खत्रीलाई नियुक्‍ति गर्ने । |
|  | सामान्य प्रशासन मन्त्रालय– कर्मचारी समायोजन तथा व्यवस्थापन विधेयक तर्जुमा गर्ने सैद्धान्तिक स्वीकृति दिने ।  |
|  | सामान्य प्रशासन मन्त्रालय– संघीय निजामती सेवाको गठन, सञ्चालन र सेवाका शर्त सम्बन्धी विधेयक तर्जुमा गर्ने सैद्धान्तिक स्वीकृति दिने ।  |
|  | सामान्य प्रशासन मन्त्रालय– शाखा अधिकृत श्री रामबहादुर श्रेष्ठ, लेखा अधिकृत श्री कृष्णप्रसाद लिगल र टा.ना.सु. श्री मैयादेबी श्रेष्ठलाई थप आर्थिक सहायता स्वरुप जनही रू. ५,००,०००।– उपलब्ध गराउने । |
|  | सामान्य प्रशासन मन्त्रालय– निजामती सेवा (तेह्रौं संशोधन) नियमावली, २०७३ स्वीकृत गर्ने । |
|  | सिंचाइ मन्त्रालय– महाकाली सिंचाइ आयोजना (तेस्रो चरण) मा परेका जग्गामा भोगचलन गरिरहेका व्यक्तिहरुलाई राहत/पुनर्वास खर्च उपलब्ध गराउने ।  |
|  | सूचना तथा सञ्चार मन्त्रालय– नेपाल पत्रकार महासंघलाई दश लाख रुपैया आर्थिक सहायता उपलब्ध गराउने।  |
|  | सूचना तथा सञ्चार मन्त्रालय– पत्रकार श्यामकृष्ण दाहाललाई तीन लाख रुपैया उपचार खर्च उपलब्ध गराउने ।  |
|  | स्वास्थ्य मन्त्रालय– क) तनहुँ जिल्लाको दुलेगौडामा अवस्थित सेतीगंगा सामुदायिक अस्पताल विकास समितिको मौजुदा भौतिक संरचना, भवन, जग्गा, जायजेथा तथा यन्त्र औजार समेत नेपाल सरकारलाई आर्थिक दायीत्व नपर्ने गरी हाल जे जस्तो अवस्थामा छ सोहि अवस्थामा नेपाल सरकारले लिने ।ख) हस्तान्तरण भइ आएको सम्पूर्ण जायजेथा जीपी कोइराला राष्ट्रिय स्वास प्रस्वास केन्द्र तनहुँलाई हस्तान्तरण गरिदिने ।ग) जीपीकोइराला राष्ट्रिय स्वास प्रस्वास केन्द्रले दिने अस्पतालको सेवा, हस्तान्तरण भइ आएको भवनबाट संचालन गर्ने ।  |
|  | अख्तियार दुरुपयोग अनुसन्धान आयोग निर्णय कार्यान्वयन सम्बन्धमा देहाय बमोजिम गर्ने-1. विभिन्न सरकारी निकायहरुमा पदाधिकारी नियुक्त गर्दा निश्चित मापदण्डको आधारमा गर्ने व्यवस्था गर्नुका साथै त्यस्तो मापदण्ड सहितको प्रस्ताव सम्बन्धित मन्त्रालयले ३५ दिन भित्र मन्त्रिपरिषद्‍मा पेश गर्ने ।
2. मन्त्रिपरिषद्‍बाट स्वीकृत मापदण्डमा भएको व्यवस्था अनुरुप यस अघि भएका नियुक्तिहरु भए नभएको सम्बन्धित मन्त्रालयले एकिन गरी मापदण्ड पूरा भएका पदाधिकारीहरुको हकमा वाँकि अवधिको लागि पुनः नियुक्ती दिन राय सहित सम्बन्धित मन्त्रालयले मन्त्रिपरिषद्‍मा प्रस्ताव पेश गर्ने तथा मापदण्ड पूरा नभएको पदाधिकारीलाई अवकाश दिने ।
3. यस अघि नियुक्त पदाधिकारीहरूबाट नियमानुसार भए गरेका कामहरु बैध हुने र मापदण्ड पूरा नभई अवकाश पाउने पदाधिकारीहरुले काम गरे वापत नियमानुसार लिएको पारिश्रमिक तथा सुविधाहरु असुल उपर गर्नु नपर्ने व्यवस्था गर्ने । मापदण्ड सहितको नयाँ निर्देशिका लागु नहुँदासम्म यस अघि नियुक्त पदाधिकारीले यथावत् कार्य संचालन गर्ने।
4. अव उप्रान्त ऐन, नियमावली र गठन आदेश निर्माण गर्दा कुनै कार्य नेपाल सरकार वा मन्त्रालय मध्ये कसले गर्नु पर्ने हो स्पष्ट खुलाउने अर्थात मन्त्रालयले गर्नुपर्ने काम सम्बन्धित मन्त्रालयले गर्ने भनी स्पष्ट रुपमा कानूनी एवं नीतिगत व्यवस्था गर्ने।
5. खण्ड 'घ' मा उल्लिखित कानूनको निर्माण गर्दा पूर्ण कार्यकारी अधिकार प्राप्त प्रमुख पदाधिकारी मन्त्रिपरिषद्‍को निर्णयबाट नियुक्त हुने तथा त्यस्तो कार्यकारी अधिकार नहुने र बैठक भत्ता मात्र प्राप्त गर्ने पदाधिकारीको नियुक्ति विभागीयमन्त्री स्तरबाट हुने गरेको यस अघिको अभ्यासलाई पनि मनन गर्ने ।
 |
|  | निजामती सेवा ऐन, २०४९ को दफा १९ को उपदफा (२) को खण्ड (ख) (१) बमोजिम नेपाल इञ्जिनियरिङ्ग सेवाको समूहीकरण (क्लष्टर) तर्फको राजपत्राङ्किणत विशिष्ट श्रेणीको पदमा बढुवा समितिको मिति 2073/1/२६ को सिफारिसअनुसार राजपत्राङ्कित प्रथम श्रेणीका सहसचिव श्री सर्वजीप्रसाद महतोलाई बढुवा गरी शान्ति तथा पुनर्निर्माण मन्त्रालयको राजपत्राङ्‌‌कित विशिष्ट श्रेणीको सचिव पदमा पदस्थापन गर्ने । |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०73 साल वैशाख 24 गते शुक्रबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

1. आर्थिक वर्ष 2073/074 को लागि नेपाल सरकारको वार्षिक नीति कार्यक्रम स्वीकृत गर्ने ।
2. कृषि विकास मन्त्रालय– नेपाल सरकार, खाद्य प्रविधि तथा गुण नियन्त्रण विभाग र बंगलादेशको Bangladesh Standards and Testing Institution (BSTI) बीच Memorandum of Understanding (MOU) गर्ने ।
3. सङ्घीय मामिला तथा स्थानीय विकास मन्त्रालय– राष्ट्रिय मुस्लिम आयोगको अध्यक्ष पदमा नसीरूद्धिन शेषलाई मनोनयन गर्ने ।
4. परराष्ट्र मन्त्रालय– श्री शर्मिला पराजुली (ढकाल)लाई ओमानका लागि नेपाली राजदूत पदमा नियुक्तिका लागि सिफारिस गर्ने ।
5. निजामती सेवा ऐन, २०४९ को दफा १९ को उपदफा (२) को खण्ड (ख) (2) बमोजिम नेपाल इञ्जिनियरिङ्ग सेवाको समूहीकरण (क्लष्टर) तर्फको राजपत्राङ्कित विशिष्ट श्रेणीको पदमा बढुवा समितिको मिति 2073/1/14 को सिफारिसअनुसार राजपत्राङ्कित प्रथम श्रेणीका सहसचिव श्री मधुसुदन अधिकारीलाई बढुवा गरी राष्ट्रिय पुनर्निर्माण प्राधिकरणको राजपत्राङ्‌‌कित विशिष्ट श्रेणीको सचिव पदमा पदस्थापन गर्ने ।
6. भारतका लागि नेपालका राजदुत महामहिम श्री दीपकुमार उपाध्यायलाई जिम्मेवारीबाट मुक्त गरी नेपाल फिर्ता बोलाउने ।

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०73 साल वैशाख 23 गते बिहिबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्‍को कार्यालय– प्रहरी उपरीक्षक श्री धर्मानन्द भट्टलार्इ राष्ट्रिय सतर्कता प्रहरी नियमावली, २०७१ को नियम २१ को उपनियम (१)(क)बमोजिम प्रहरी बरिष्ठ उपरीक्षक पदमा बढुवा गरी राष्ट्रिय सतर्कता केन्द्रमा पदस्थापना गर्ने ।  |
|  | प्रधानमन्त्री तथा मन्त्रिपरिषद्‍को कार्यालय– श्रीलङ्काको कोलम्बोमा आयोजनामा हुने 45th Consultative Committee Meeting(CCM) of Colombo Plan को तयारी बैठकमा सहभागी हुन राष्ट्रिय योजना आयोगका सदस्य–सचिव सुरेश मान श्रेष्ठलाई भाग लिन स्वीकृति दिने । |
|  | प्रधानमन्त्री तथा मन्त्रिपरिषद्‍को कार्यालय– भूकम्पबाट प्रभावित संरचनाको पुनर्निर्माण सम्बन्धी सार्वजनिक खरिद (पहिलो संशोधन) कार्यविधि, २०७३ लाई स्वीकृत गर्ने । |
|  | प्रधानमन्त्री तथा मन्त्रिपरिषद्‍को कार्यालय– सेवाको शर्त तथा सुविधा दोहोरो नपर्ने गरी पुनर्निर्माण प्राधिकरणको विज्ञहरूको पारिश्रमिक तोक्ने । |
|  | अर्थ मन्त्रालय– रूपैयाँ 500 दरको नोटको डिजाइन परिवर्तन गर्न स्वीकृति दिने । |
|  | अर्थ मन्त्रालय– महालेखापरीक्षकको कार्यालयका कर्मचारीहरुलाई कार्यसम्पादनमा आधारित प्रोत्साहन भत्ता उपलब्ध गराउने विषयको प्रस्ताव कार्यालय समय भित्रको कार्यबोझ र थप कामको लागि सूचकका आधारमा 25 प्रतिशत र कार्यालय समय बाहिरको थप समयमा गरेका कामका लागि 25 प्रतिशत भारको आधारमा पचास प्रतिशतमा नबढ्ने गरी मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने । |
|  | अर्थ मन्त्रालय– निवृत्तभरण व्यवस्थापन कार्यालयमा कार्यरत कर्मचारीहरुलाई कार्यसम्पादनमा आधारित प्रोत्साहन भत्ता उपलब्ध गराउने विषयको प्रस्ताव कार्यालय समय भित्रको कार्यबोझ र थप कामको लागि सूचकका आधारमा 25 प्रतिशत र कार्यालय समय बाहिरको थप समयमा गरेका कामका लागि 25 प्रतिशत भारको आधारमा पचास प्रतिशतमा नबढ्ने गरी मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने । |
|  | अर्थ मन्त्रालय– एकल खाता कोष प्रणाली लागू भएका कोष तथा लेखा नियन्त्रक कार्यालयहरुमा कार्यसम्पादनमा आधारित प्रोत्साहन भत्ता उपलब्ध गराउने विषयको प्रस्ताव कार्यालय समय भित्रको कार्यबोझ र थप कामको लागि सूचकका आधारमा 25 प्रतिशत र कार्यालय समय बाहिरको थप समयमा गरेका कामका लागि 25 प्रतिशत भारको आधारमा पचास प्रतिशतमा नबढ्ने गरी मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने । |
|  | अर्थ मन्त्रालय– लोक सेवा आयोगवाट सिफारिस हुनु भएका श्री वामदेव शर्मा अधिकारीलाई नेपाल लेखापरीक्षण सेवा, राजपत्रांकित प्रथम श्रेणी, नायब महालेखा परीक्षक पदमा नियुक्ति दिई महालेखापरीक्षकको कार्यालयमा पदस्थापना गर्ने । |
|  | उद्योग मन्त्रालय– आर्थिक वर्ष २०७२।०७३ को लागि विकास आयोजनाको अस्थायी दरबन्दी सिर्जना गर्ने । |
|  | कानुन, न्याय तथा संसदीय मामिला मन्त्रालय– Asian-African Legal Consultative Organization (AALCO) को ५५ औं अधिवेशनमा माननीय कानून, न्याय तथा संसदीय मामिला मन्त्री श्री अग्निप्रसाद खरेलको नेतृत्वमा कानून, न्याय तथा संसदीय मामिला मन्त्रालयका सचिव श्री टेकप्रसाद ढुङ्गाना र सम्बन्धित विषय हेर्ने सहसचिव सम्मिलित ३ सदस्यीय प्रतिनिधिमण्डलले भाग लिने। |
|  | कृषि विकास मन्त्रालय– 4th AFACI General Assembly मा कृषि विकास मन्त्रालयका सचिवको सहभागिता स्वीकृत गर्ने । |
|  | कृषि विकास मन्त्रालय– शीतघर तथा खाद्यान्न भण्डारण घर स्थापना कार्यक्रम कार्यान्वयन निर्देशिका, २०७३ विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने ।  |
|  | गृह मन्त्रालय– नापी कार्यालय सर्लाहीमा अज्ञात समूहद्वारा बम बिष्फोटन गराऊँदा घाइते भएका हेमपुर गा.वि.स.-३ का किशोर महरालाई उपचारमा लागेको खर्च जम्मा रु.१,८५,१८६।- उपलब्ध गराउने। |
|  | पशुपन्छी विकास मन्त्रालय– नेपाल कृषि सेवा राजपत्राकिंत प्रथम (प्रा.) श्रेणीको पदमा डा.बलराम थापालार्इ नियुक्ति दिर्इ पशुपन्छी विकास मन्त्रालय वा अन्तरगत पदस्थापन गर्ने । |
|  | भूमिसुधार तथा व्यवस्था मन्त्रालय– भूमि सम्वन्धी (सोह्रौ संशोधन) नियमहरु, २०७३ स्वीकृत गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | भूमिसुधार तथा व्यवस्था मन्त्रालय– भूमि सम्बन्धी ऐन, २०२1 को दफा २६घ१. र २६घ३. बमोजिमका सूचना प्रकाशन गर्न स्वीकृति दिने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | महिला, बालबालिका तथा समाज कल्याण मन्त्रालय– 4th South Asia Initiative for Ending Violence Against Children Ministerial Meeting विषयक कार्यक्रममा सचिव सहभागी हुने । |
|  | महिला, बालबालिका तथा समाज कल्याण मन्त्रालय– स्विटजरल्याण्डको जेनेभामा सम्पन्न हुने "Committee on the Rights of the Child" को ७२ औं अधिवेशनमा सहभागिताका लागि सचिवको नेतृत्वमा प्रतिनिधि मण्डललाई सहभागी हुन स्वीकृति दिने |  |
|  | रक्षा मन्त्रालय– महा सेनानी दर्जामा महा सेनानी जीवन प्रसाद दाहाललाई पदोन्नति गरी पदस्थापन गर्ने । |
|  | वन तथा भू-संरक्षण मन्त्रालय– नेपाली सेनालाई मोरङको लेटाङस्थित टुक्रे वनक्षेत्रको सुरक्षा र संरक्षणको जिम्मेवारी प्रदान गर्न स्वीकृति दिने । |
|  | वन तथा भू-संरक्षण मन्त्रालय– हात्तिदोमार झोलुङ्गे पुल आयोजना निर्माण तथा संचालनका लागि बाँके राष्ट्रिय निकुञ्जको मध्यवर्ती क्षेत्र प्रयोग गर्न र रुखबिरुवाहरु हटाउन स्वीकृति दिने । |
|  | वाणिज्य मन्त्रालय– जेनेभामा आयोजना हुने भूपरिवेष्ठित राष्ट्रका वाणिज्य मन्त्रीहरुको पाँचौ बैठकमा नेपालको तर्फबाट मा. वाणिज्य मन्त्री श्री जयन्त चन्दलाई सहभागी हुन स्वीकृति दिने । |
|  | वाणिज्य मन्त्रालय– बंगलादेशको ढाकामा हुने नेपाल-बंगलादेश वाणिज्य सचिवस्तरीय वैठकमा वाणिज्य सचिव श्री ङइन्द्र प्रसाद उपाध्यायको नेतृत्वमा बंगलादेश स्थित नेपाली राजदुतबासका प्रतिनिधि समेतका प्रतिनिधिमण्डले भाग लिने । |
|  | श्रम तथा रोजगार मन्त्रालय– अबुधावी डाइलगको बैठकमा सचिव श्री बिष्णुप्रसाद लम्साललाई भाग लिन पठाउने। |
|  | संस्कृति, पर्यटन तथा नागरिक उड्‍डयन मन्त्रालय– दोस्रो अन्तर्राष्ट्रिय विमानस्थलको लागि आवश्यक जग्गा अधिग्रहण गर्ने । |
|  | संस्कृति, पर्यटन तथा नागरिक उड्‍डयन मन्त्रालय– पूर्व प्रधानमन्त्रीहरूको दासंस्कार एवं काजक्रियामा खर्च भएको रकम सोधभर्ना दिने । |
|  | संस्कृति, पर्यटन तथा नागरिक उड्डयन मन्त्रालय– नेपाल पर्यटन बोर्डबाट अमेरिकामा आयोजना हुने पर्यटन प्रवर्द्धन सम्बन्धी अन्तरक्रिया कार्यक्रममा मुख्य वक्ताको रुपमा सहभागी हुन सचिव प्रेम कुमार राईलाई स्वीकृति दिने । |
|  | सहरी विकास मन्त्रालय– क्यानडाको टोरण्टोमा आयोजना हुने "२६ औं World Conference on Disaster Management" सम्बन्धी कार्यक्रममामाननीय सहरी विकास राज्यमन्त्री मञ्जु कुमारी चौधरीलाई भाग लिन स्वीकृति प्रदान गर्ने । |
|  | नेपाल विविध सेवा, विशेष समूहमा कार्यरत कर्मचारीहरुलाई नेपाल प्रशासन सेवा, सामान्य प्रशासन समूह समान श्रेणीमा समूहीकृत गर्ने विषयको सामान्य प्रशासन मन्त्रालयको नं. 28/3-073/1/17 को प्रस्ताव – प्रस्तावमा लेखिएबमोजिम गर्ने । |
|  | सूचना तथा सञ्चार मन्त्रालय– श्रमजीवी पत्रकार ऐन, २०५१ को दफा ११ बमोजिम गठित न्यूनतम पारिश्रमिक निर्धारण समितिको सिफारिश बमोजिम नेपाल सरकारलाई थप आर्थिक दायित्व नपर्ने गरी सबै सञ्चार प्रतिष्ठानहरुमा २०७३ श्रावण १ गतेदेखि लागु हुने गरी ती प्रतिष्ठानमा कार्यरत श्रमजीवी पत्रकार, कामदार र कर्मचारीहरुको न्यूनतम पारिश्रमिक देहाय बमोजिम निर्धारण गर्ने:(क) श्रमजीवी पत्रकार, कामदार र कर्मचारीका लागि:क्र.सं. विवरण न्यूनतम मासिक पारिश्रमिक१.ऐन कार्यान्वयन हुने राष्ट्रिय मिडियाका श्रमजीवी पत्रकार रु.१९,५००/-२.ऐन कार्यान्वयन हुने राष्ट्रिय मिडियाका श्रमजीवी कामदार/कर्मचारी रु.१४,४००/- ३.अन्य सञ्चार प्रतिष्ठानका श्रमजीवीपत्रकार रु. १४,१००/-४.आम सञ्चार प्रतिष्ठानका श्रमजीवी कामदार/कर्मचारी रु. १२,५००/-(ख) श्रमजीवी पत्रकार (स्टिन्जर)क्र.सं.विवरण रेडियो पत्रपत्रिका टेलिभिजन१.ऐन कार्यान्वयन हुने राष्ट्रिय मिडियाका स्टिन्जर(प्रति समाचार) रु.२००/ - रु. २२५/- रु. ६००/-२.अन्य सञ्चार प्रतिष्ठानका स्टिन्जर (प्रति समाचार) रु.१५०/- रु. १५०/- रु. ६००/-आंशिक समय काम गर्ने, ज्यालादारी, करारमा काम गर्ने श्रमजीवी पत्रकार, कामदार/कर्मचारीमा न्यूनतम पारिश्रमिकको सट्टा कार्य घण्टा र करार बमोजिम सम्बन्धित प्रतिष्ठानले निर्धारण गर्ने। |
| 1.
 | सूचना तथा सञ्चार मन्त्रालय– नेपाल विश्व हुलाक संघ अन्तर्गत EMS Cooperative को सदस्य हुँदा लाग्ने खर्च तथा बार्षिक सेवा शुल्क 4500 स्वीस फ्रेंक वरावरको हुन आउने नेपाली रुपैया अर्थ मन्त्रालयले सूचना तथा सञ्चार मन्त्रालयलाई निकासा दिने । आगामी आ.व. देखि महालेखा नियन्त्रकको कार्यालयले विश्व हुलाक संघलाई भुक्तानी दिने । |

 **द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०73 साल वैशाख २० गते सोमबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

1. प्रधानमन्त्री तथा मन्त्रिपरिषद्को कार्यालय–अख्तियार दुरुपयोग अनुसन्धान आयोगका माननीय आयुक्त दीप बस्नेतको थाइल्याण्ड भ्रमण स्वीकृत गर्ने ।
2. गृह मन्त्रालय– आगलागी प्रभावित परिवारहरूलाई देहायबमोजिम गर्ने –
3. मिति २०७२ मंसिर १ गते देखि २०७३ जेष्ठ मसान्तसम्म आगलागीबाट घर पूर्णक्षति भएका परिवारका लागि प्रति परिवार २६ गेजको २ (दुइ) बन्डल जस्तापाता जिल्ला दैवी प्रकोप उद्धार समितिले दोहोरो नपर्ने गरी उपलब्ध गराउने ।
4. सचेतना अभिवृद्धि, प्रशासनिक नियन्त्रण र कानुनी कारवाही गर्न सम्बन्धित मन्त्रालयहरूलाई निर्देशन दिने ।
5. आगलागी नियन्त्रण र सुरक्षाका लागि विद्यमान सबै संरचना थप क्रियाशील वनाउने व्यवस्था सम्बन्धित मन्त्रालयले गर्ने ।
6. केन्द्रीय दैविक प्रकोप उद्धार समितिले नियमित अनुगमन गरी समन्वयात्मक ढंगले कार्य अघि बढाउने ।
7. खानेपानी आपूर्ति संरचनामा नोक्सानी भएको ठाउँमा शीघ्र मर्मत सम्भार गरी सेवा उपलब्ध गराउने व्यवस्था सम्बन्धित मन्त्रालयले गर्ने ।
8. सामान्य प्रशासन मन्त्रालय– निजामती सेवा (तेह्रौं संशोधन) नियमावली, 2073 को मस्यौदा उपर लोक सेवा आयोगको परामर्श माग गर्ने ।
9. सामान्य प्रशासन मन्त्रालय– झक्कप्रसाद आचार्यसमेतलाई राजपत्राङ्कित प्रथम श्रेणी सहसचिव वा सो सरहको पदमा नियुक्ति तथा पदस्थापन गर्ने ।
10. स्वास्थ्य मन्त्रालय – मानव अंग प्रत्यारोपण केन्द्रको कार्यकारी निर्देशक पदमा पुकारचन्द्र श्रेष्ठलाई नियुक्ति गर्ने ।
11. भूकम्पबाट प्रभावित संरचनाको पुनर्निमाण सम्बन्धी ऐन, 2072 को दफा 6. को उपदफा (२) खण्ड (छ) बमोजिमको निर्देशक समितिको सदस्य पदमा निमानन्द रिजाल, दोभान-1, पाल्पालाई मनोनीत गर्ने।
12. खानेपानी तथा सरसफाई मन्त्रालयका राजपत्राङ्कित विशिष्ट श्रेणीका सचिव श्री सुरेश प्रकाश आचार्यले **उमेरको हदको कारणबाट मिति २०73।1।30 देखि अनिवार्य अवकास प्राप्त गर्नुहुने भएकोले उहाँले नेपाल सरकारको निजामती सेवाका विभिन्न ओहदामा रही हालसम्म गर्नुभएको सेवाका निमित्त धन्यवाद दिने ।**

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**